शक्ति एप पर क्लिक से पता चलेगी महिला की लोकेशन
महिलाओंकी सुरक्षा को ध्यान में रखते हुए पंजाब पुलिस ने नया शक्ति मोबाइल एप लांच किया है। जिससे महिलाओं के लिए किसी भी मुश्किल स्थिति में पुलिस को सूचित करना बेहद आसान होगा। इस एप की मदद से सिर्फ महिलाएं बल्कि हर वर्ग को सुरक्षा मिलेगी। मोबाइल फोन में एप को डाउनलोड इंस्टाल करके प्रयोग कर सकते हैं।
बुधवार को थाना डिवीजन नं 1 स्थित सांझ केंद्र में इंचार्ज एएसआई अजविंद्र सिंह की अगुवाई में ट्रेनिंग सेमिनार के दौरान पुलिस कर्मियों को इसकी जानकारी दी गई। इस दौरान पीसीआर पैट्रोल टीमें, समूह थानों के पुलिस कर्मी, ट्रैफिक पुलिस कर्मी आदि मौजूद थे। ट्रेनिंग इंचार्ज कविता ने समूह पुलिसकर्मियों को एप के विभिन्न फीचर जिनमें मॉय लोकेशन, टेलीफोन डायरेक्टरी, अनसेफ एरिया फीचर संबंधी जानकारी दी। ट्रेनिंग सेमिनार के बाद ट्रेनिंग इंचार्ज कविता ने बताया कि पंजाब पुलिस की ओर से सुरक्षा के मद्देनजर इस एप को तैयार किया गया है।
उन्होंने कहा कि एसएसपी पठानकोट नीलांबरी विजय जगदले द्वारा महिलाओं के लिए इनाम स्वरूप इस एप को महिला दिवस के अवसर लांच करेंगी। उन्होंने महिलाओं से अपील की है कि किसी भी स्थिति में परेशानी हो या संकट के समय पुलिस को सूचित करें। उनका कहना है कि स्कूलों कॉलेजों के बाहर भी छात्राओं की सुरक्षा के लिए लेडिज पीसीआर तैनात की गई हैं।
ट्रेनिंग इंचार्ज कविता ने पुलिसकर्मियों को एप फीचर्स बताए।
एप का इस्तेमाल करने वाले की मोबाइल स्क्रीन पर संबंधित एसएचओ, एसीपी और डीसीपी के मोबाइल नंबर और क्षेत्र का पता तुरंत चल जाएगा। कॉल करने पर उस थाने की पुलिस मात्र पांच मिनट में शिकायतकर्ता तक पहुंचेगी। इसके बाद पुलिस अधिकारी को शिकायत पर कार्रवाई करने के बाद उसकी रिपोर्ट अपने उच्चाधिकारियों को भी देनी होगी। एप की खासियत यह है कि महिला उत्पीड़न के मामलों में संलिप्त आरोपी किसी भी कीमत पर बच नहीं सकेंगे।
हाईटेक सेफ्टी
bho_Deva hin_Deva hin_Deva hin_Deva hin_Deva hin_Deva kas_Deva